বসার জায়গা নেই , খেলার জায়গা নেই-অভিমানে সাঁতরাগাছির ধারেকাছেও ঘেঁষছে না পরিযায়ীর দল৷ হিসেব করলে গত বারের তুলনায় এখনও পর্যন্ত শীতের অতিথির সংখ্যা অর্ধেকেরও কম ! পাখির আনাগোনায় এতটা ঘাটতি দেখেই রীতিমতো চিন্তায় পড়েছেন পক্ষীবিশারদ ও পক্ষীপ্রেমীরা৷ কয়েক বছরের পরিসংখ্যান দেখে কপালে ভাঁজ পড়ছে তাঁদের৷ আশঙ্কা , এখনই বিষয়টির উপরে নজর না দিলে আগামী দিনে আরও কমবে পাখির সংখ্যা৷ ভবিষ্যতে হয়তো পরিযায়ীর দল পাকাপাকি ভাবে ত্যাগই করবে সাঁতরাগাছিকে৷